Title: 276.03 ST_Inventarbeskrivelse_2016.pdf
Udløbstud for vand, gas, luft og lign. placeres i armaturskinnen bag skabet. Armaturskinnen udføres i rustfrit stål (AISI 316), som skal epoxylakeres i farven RAL 9016.Armaturskinne er designet, så ekstra armaturer kan monteres på et senere tidspunkt uden at skabet skal demonteres. Interne rørforbindelser udføres og trykprøves fra fabrik, så stinkskabet er klar til tilslutning af bygningsinstallationer.Stinkskabets sider beklædes med 0,8 mm laminat i farven M 138 B Hvid. Siderne har afrundede forkanter. Den forreste bagbeklædning samt skrådækket i skabet kan laves i massivt laminat for en lettere rengøring og bedre resistens. Bagbeklædningen og skrådækket er aftagelige uden brug af værktøj og lette af montere efter endt rengøring. På bagbeklædningen er der mulighed for at montere laboratoriearme.Alle stinkskabe kan leveres med ventilerede underskabe. Disse kan være med hængslede låger eller skydelåger. Underskabets ventilation føres bag stinkskabet og tilsluttes separat ventilation.